hotchpotch/miracl-hf-unified huggingface dataset:
సద్దామ్ హుసేన్
సద్దామ్ హుసేన్ ఇరాక్ దేశ మాజీ అధ్యక్షుడు, 1979 జూలై 16 నుండి 2003 ఏప్రిల్ 9 వరకు ఇరాక్ ను అప్రతిహతంగా పాలించిన సద్దామ్, 2003 లో అమెరికా ఆధ్వర్యంలో జరిగిన ఇరాక్ ఆక్రమణలో పదవి కోల్పోయాడు. యుద్ధానంతరం అమెరికా సేనలకు బందీగా పట్టుబడి, ఇరాక్ న్యాయస్థానంలో విచారణ తరువాత 2006 డిసెంబర్ 30 న ఉరితీయబడ్డాడు.
సద్దాం హుస్సేన్ పరిపాలన కాలంలో ఇరాక్ ను ఆధునీకరణ వైపు నడిపించడం జరిగింది. విదేశీ యాజమాన్యంలో ఉన్న ఇరాక్ ఆయిల్ కంపెనీ వంటి కంపెనీలని జాతీయికరించడం వల్ల సామ్రాజ్యవాదులు సద్దాం హుస్సేన్ కు వ్యతిరేకంగా పావులు కదపడం ప్రారంభించారు. సద్దాం హుస్సేన్ ఇరాక్ లో మైనారిటీ అయిన సున్నీ ముస్లిం శాఖకు చెందినవాడు కావడం వల్ల సద్దాంకు మెజారిటీ అయిన షియాల నుంచి కూడా వ్యతిరేకత ఎదురైనది. మరో వైపు ఇరాక్ కమ్యూనిస్ట్ పార్టీ, కుర్ద్ తిరుగుబాటుదారులు కూడా సద్దాంకు వ్యతిరేకంగా పనిచేశారు. ఇతన్ని వ్యతిరేకించిన వారందరినీ తీవ్రంగా అణచి వెయ్యడానికి ప్రయత్నించాడు. కానీ ఇరాక్ యుద్ధ సమయంలో మాత్రం ఇరాక్ కమ్యూనిస్ట్ పార్టీ అమెరికా సామ్రాజ్యవాదులకి వ్యతిరేకంగా సద్దాం హుస్సేన్ కు మద్దతు ఇచ్చింది. 2003 ఏప్రిల్ లో సద్దాం హుస్సేన్ తో పాటు అతని ప్రధాన అనుచరుడు మిఖాయిల్ యూహాన్నాని కూడా అమెరికా సైనికులు నిర్భందించారు.
జనవరి 2007
అంతరిక్ష రంగంలో భారత్ మరో విజయం: 550 కిలోల బరువున్న 'స్పేస్‌ రికవరీ క్యాప్స్యూల్‌(ఎస్‌ఆర్‌ఈ-1)' ఉపగ్రహాన్ని కక్ష్య నుంచి ఈరోజు విజయవంతంగా భూమికి తిరిగి తీసుకురావడం ద్వారా ఇస్రో నవశకంలోకి అడుగుపెట్టింది. దీంతో రీ ఎంట్రీ పరిజ్ఞానాన్ని సముపార్జించిన అగ్రరాజ్యాల సరసన భారత్‌ చేరినట్లయింది. ఈ పరిణామంతో మానవ సహిత అంతరిక్ష యాత్రల దిశగా ముందడుగు వేసినట్లయింది. అంతే కాకుండా, పదేపదే వినియోగించే రోదసీ నౌకల తయారీకీ శ్రీకారం చుట్టినట్లవుతుంది. ఎస్‌ఆర్‌ఈ-1ను పీఎస్‌ఎల్‌వీ రాకెట్‌ ద్వారా ఈ నెల 10న శ్రీహరికోట నుంచి అంతరిక్షంలోకి ప్రయోగించారు. ఇది 12 రోజుల పాటు కక్ష్యలో ఉండి పలు మైక్రో గ్రావిటీ ప్రయోగాలు చేపట్టింది. బి.బి.సి.
సద్దామ్ హుస్సేన్ ఉరితీత
ఇరాక్ పూర్వ అధ్యక్షుడు సద్దామ్ హుస్సేన్ 2006 డిసెంబర్ 30 న స్థానిక కాలమానం ప్రకారం ఉదయం 6 గంటల 7 నిమిషాలకు ఉరి తీయబడ్డాడు. ఆయన పదవిలో ఉన్నప్పుడు మానవీయతకు విరుద్ధంగా చేసిన అకృత్యాలను విచారించిన ప్రత్యేక న్యాయ స్థానం 1982 లో దుజైల్ అనే పట్టణంలో 148 మంది షియాలను హతమార్చాడన్న అబియోగాన్ని నిర్దారించి ఈ శిక్షను అమలు జరిపింది. బాగ్దాదుకు ఈశాన్యంగా ఉండి పూర్వం సద్దాం ఉపయోగించిన “కాంప్ జస్టిస్” అనే చోట ఈ శిక్ష అమలు జరపబడింది. 1980 వ దశకం చివర్లో దాదాపుగా ఒక లక్షా ఎనభై వేలమంది కుర్దులను విష ప్రయోగం ద్వారా హతమార్చాడన్న అభియోగాన్ని కూడా సద్దాం ఎదుర్కొన్నప్పటికీ ఎలాంటి శిక్ష పడకుండానే ఆ విచారణ ముగిసింది. సద్దాం తో పాటు ఆయన సహచరులైన బార్జాన్ ఇబ్రహీం ఆల్ తిక్రిత్ మరియు ఆవాద్ హమీద్ ఆల్ బందర్ లు కూడా దోషులుగా నిర్దారించబడ్డారు. అయితే వారు ఈదుల్ అధా పండుగ తర్వాత శిక్షించ బడాలని నిర్ణయించ బడినందున సద్దాం ఒక్కడే ప్రస్తుతం ఉరి తీయబడ్డాడు.
ఉరికి ముందు సద్దామ్ నల్లని ముసుగు ధరించటానికి నిరాకరించాడు. భయపడొద్దంటూ తనతో అన్నాడని ఇరాక్ జాతీయ భద్రతా సలహాదారుడు మౌఆఫక్ ఆల్ రుబాయీ ఆల్ అరేబియా టెలివిజనుకు చెప్పాడు. ఉరి తీసే సమయంలో సద్దాం చాలా ప్రశాంతంగా, నిర్భయంగా ఉన్నాడని ఆ సమయంలో అక్కడున్న ఓ ఇరాక్ ఉన్నతాధికారి చెప్పాడు. ఉరికొయ్యకు తనను తీసుకెళుతున్న సమయంలో అతడు ఎలాంటి ప్రతిఘటన చూపకుండా ఇస్లాం మత విశ్వాసాన్ని వల్లించాడు.విచారణ సమయంలో తనతో అట్టిపెట్టుకొన్న ఖురాన్ ను తన వెంట తీసుకెళ్ళాడని ఫాక్స్ న్యూస్ రిపోర్టర్ పేర్కొన్నాడు. దేవుడు గొప్పవాడని, తన జాతి జయిస్తుందని పాలస్తీనా అరబ్బులదే నంటూ సద్దాం ఆ సమయంలో నినదించాడని ఆ రిపోర్టర్ పేర్కొన్నాడు. సద్దామును ఉరి తీసిన సమయంలో అమెరికా ప్రతినిధులెవ్వరూ అక్కడ లేరు.
ప్రస్తుతం జోర్డాన్ చెరలో ఉన్న సద్దాం పెద్ద కుమార్తె రఘాద్ హుస్సేన్ తన తండ్రి మ్రుత దేహాన్ని తాత్కాలికంగా యెమెన్ లో ఖననం చెయ్యాలని, ఇరాక్ విముక్తమయ్యాక తిరిగి అక్కడ ఖననం చెయ్యాలని తనను టెలిఫోన్ లో కోరినట్లు ఆ కుటుంబానికి చెందిన సమీప బంధువు పేర్కొన్నాడు.
ఈ సంఘటన యావత్తూ చిత్రీకరించ బడిందని దేవుని చిత్తమైతే అది చూపించ బడుతుందని ఇరాక్ చట్ట సభలో షియా విభాగానికి పూర్వం ప్రతినిధిగా ఉన్న మరియం ఆల్ రయేస్ అనే న్యాయ నిపుణుడు ఆల్ ఇరాకీయ టెలివిజన్ తో చెప్పాడు. 
ఈ సంఘటన జరిగిన కొన్ని గంటల తర్వాత దక్షిణ ఇరాక్ లోని షైతే పట్టణం లో అతి పెద్ద కారు బాంబు ప్రేలుడు సంభవించింది.
భారతీయ విదేశాంగ శాఖ మంత్రి ప్రణబ్ ముఖర్జీ ప్రతిస్పందిస్తూ "సద్దాం ఉరి శిక్ష కొనసాగించ బడకూడదని తాము అభిప్రాయాన్ని వ్యక్త పరిచామని అయితే ఈ సంఘటన తమను నిరాశకు గురిచేసింద"ని అన్నాడు.
పిచ్చి పుల్లయ్య (1953 సినిమా)
పిచ్చి పుల్లయ్య నేషనల్ ఆర్ట్స్ పతాకంపై, తాతినేని ప్రకాశరావు దర్శకత్వంలో, ఎన్టీ రామారావు, షావుకారు జానకి, కృష్ణకుమారి, గుమ్మడి ప్రధాన తారాగణంగా నిర్మించిన 1953 నాటి సాంఘిక చలనచిత్రం. ఎన్.టి.రామారావు ఈ చిత్రంతో చలనచిత్ర నిర్మాణంలోకి అడుగుపెట్టారు.
అప్పటికే నటునిగా పేరు సంపాదించుకున్న ఎన్.టి.రామారావు 1953లో ఈ సినిమాతో చిత్ర నిర్మాణంలోకి ప్రవేశించారు. తన బంధువైన దోనేపూడి కృష్ణమూర్తి ఆర్థికంగా దెబ్బతినడంతో ఆయన నిలదొక్కునేందుకు సినిమా తీద్దామని భావించారు. అంతేకాక ప్రయోగాలు చేసి తనలోని నటుణ్ణి, సినిమా ప్రియుణ్ని సంతృప్తిపరుచుకోవాలన్న ఆలోచన ఉన్నా, అందుకు వేరే నిర్మాతల సొమ్ము ఉపయోగించలేమన్న దృష్టితోనూ నిర్మాణం ప్రారంభించారు రామారావు. పిచ్చిపుల్లయ్య సినిమాకు రామారావు సోదరుడు నందమూరి త్రివిక్రమరావు మేనేజింగ్ పార్టనర్ గా, రామారావు, దోనేపూడి కృష్ణమూర్తిలు భాగస్వాములుగా వ్యవహరించారు. సినిమాను రామారావు ఒకప్పటి తన రూమ్మేట్ తాతినేని ప్రకాశరావుకి అప్పగించారు.
1953లో విడుదలైన ఈ సినిమా బాక్సాఫీస్ వద్ద పరాజయం పాలైంది. అయితే సినిమా సందేశాత్మకమైనది కావడంతో విమర్శకుల ప్రశంసలు లభించాయి.
ఒక రోజు రాజు
జ్యోతి సిన్హా బరోడ్కర్‌ దర్శకత్వంలో ఒకరోజు రాజు చిత్రం రూపొందింది. ఈ చిత్రంలో జంధ్యాల గౌరీనాథశాస్త్రి, పూర్ణిమ ముఖ్య పాత్రధారులు. ఈ చిత్రానికి కొన్ని పాటలు ఆదుర్తి సుబ్బారావు వ్రాశాడు. ఇది భారత్‌ పతాకాన సర్కస్‌ అనే చిత్రంతో కూడి నిర్మితమై విడుదలయింది.
జి.వి.కె రెడ్డి
జి.వి.కృష్ణారెడ్డి.ఫోర్బ్స్ సంస్థ విడుదల చేసిన భారతదేశ 100మంది సంపన్నుల జాబితాలో 47 వ స్థానంలో ఉన్న వ్యక్తిభారత దేశంలో మొట్టమొదటి ప్రైవేటు విద్యుత్ ఉత్పత్తి కేంద్ర్రాన్ని నిర్మించిన సంస్థ అధినేత జి.వి.కె.రెడ్డి. హైదరాబాదు లో నోవోపాన్ సంస్థ, రెండు 5 నక్షత్రాల హోటళ్ళు, జైపూర్ లో జాతీయ రహదారి ప్రాజెక్టు, ముంబై విమానాశ్రయ ఆధునికీకరణ ప్రాజెక్టులను కూడా చేపట్టాడు.ఇద్దరు పిల్లలు సంజయ్,షాలిని.జి.వి.కె.రెడ్డి నెల్లూరు జిల్లాలో జన్మించాడు.
సీతాకళ్యాణం (1934 సినిమా)
మరికొన్ని ఇటువంటి పేరులు గల వ్యాసాల కోసం సీతా కళ్యాణం అయోమయ నివృత్తి పేజీ కూడా చూడండి.
సీత కథతో రూపొందిన తొలి తెలుగు సినిమా 'సీతా కల్యాణం'. మచిలీపట్నంలోని 'మినర్వా సినిమా' థియేటర్ యజమాని అయిన పినపాల వెంకటదాసు మద్రాసులో వేల్ పిక్చర్స్ బేనర్ ని నెలకొల్పి దానిపై సినిమాలు నిర్మించారు. దక్షిణభారత సాంకేతిక నిపుణులతో తయారైన తొలి తెలుగు సినిమాగా 'సీతా కల్యాణం' పేరు తెచ్చుకొంది. ఈ సినిమా విడుదలయ్యాకా బాగా ప్రజారణ పొంది విజయవంతమైంది.
గోదావరిఖని
గోదావరిఖని, పెద్దపల్లి, రామగుండము మండలానికి చెందిన పట్టణము. 
గోదావరిఖని అనగానే మొదటగా గుర్తుకు వచ్చేది బొగ్గు గనులు. దీనిని మాంచెష్టర్ సిటి ఆఫ్ ఇండియా అని కూడా అంటారు.గోదావరి నది మరియు బొగ్గు గనుల సమూహము వున్నది (ఖని అనగా గని. గోదావరి+ఖని ) కనుక దీనికి గోదావరిఖని అని పేరు వచ్చింది. దీనిని కోల్ సిటి అని కూడా అ౦టారు. ప్రస్తుతము (2014) జనాభా లెక్కల ప్రకారము గోదావరిఖని (రామగుండం nagarapalaka samstha) జనాభా 5, 50, 365. రామగుండం nagarapalaka samstha పరిధి 94.8 చ.కి.మీ. 
ఈ ప్రాంత పరిధిలో సింగరేణి బొగ్గు గనులు, ఎన్.టి.పి.సి (2600MW) ., ఎఫ్.సి.ఐ., ఎ.పి. జన్ కో మరియు బస౦త్ నగర్ సిమె౦ట్ పరిశ్రమ మొదలైన పరిశ్రమలు ఉన్నాయి. ఎఫ్.సి.ఐ. నష్టాలతో మూతపడిపోయింది. దీనిని తిరిగి పునరుద్ధరించడం జరిగింది .ఇక్కడ 10MW సౌర విద్యుత్ కే౦ద్ర౦ కూడా ఉ౦ది.SCCLలో అతి పెద్ద డివిజన్ రామగుండ౦ డివిజన్.ఇది రామగుండము కమిషనరేట్ కింద వస్తుంది ఈ డివిజన్ RG-1, RG-2, RG-3 అను మూడు ఏరియాలను కలిగి ఉ౦ది.ఇక్కడ NTPCలో ఉత్పత్తి అయ్యే విద్యుత్ను తెలంగాణాతో పాటు ఆ౦ధ్రప్రదేశ్,తమిళనాడు, కర్ణాటక, మహారాష్ట్ర రాష్ట్రాలకు సరఫరా చేస్తున్నారు.త్వరలో తెలంగాణా ప్రభుత్వం సింగరేణి ఆధ్వరంలో నిమ్స్ తరహ ఆసుపత్రి మరియు మెడికల్ కాలేజి ఏర్పాటు చేయనుంది.ప్రముఖ సినీ విమర్సకుడు చల్లా శ్రీనివాస్ ఈ ప్రాంతానికి చెందినవాడే. మొగలిరేకులు డైలి సీరియల్ నటుడు సాగర్, తాగుబోతు రమేష్ కూడా ఈ ప్రాంతానికి చెందిన వారే
ఇది భౌగోళికంగా ఎత్తెన ప్రా౦తం.జిల్లా కే౦ద్రం ను౦డి 65 కి.మీ. దూరాన ఉంది.ఇక్కడ వేసవి ఉష్ణోగ్రతలు 40-50C ఉంటాయి.ఇది గోదావరి నది ఒడ్డున ఉంది. ఈ నది పై గల వ౦తెన కరీంనగర్, ఆదిలాబాద్ జిల్లాలను కలుపుతు౦ది.
సు౦దిల్ల, పెద్ద౦పేట్, గు౦జపడుగు, ముత్యాల, లక్ష్మీపురం, వీర్లపల్లి, కమాన్ పూర్, మంగల్ పల్లి
కమాన్ పూర్‌, పెద్దపల్లి
ఇక్కడ అన్ని రకాల ప్రభుత్వ మరియు ప్రైవేటు విద్యా సంస్థలు ఉన్నాయి.ఇక్కడ ప్రభుత్వ పట్టభద్ర కళాశాల, శాతవాహన విశ్వవిద్యాలయం, ఉన్నత పట్టభద్ర కళాశాల, పూర్వ పట్టభద్ర కళాశాల, సాంకేతిక కాలేజిలు మరియు పూర్వ సాంకేతిక కళాశాలలు ఉన్నాయి.
గోదావరిఖని పట్టణానికి రోడ్డు, రామగుండం నుండి రైలు మార్గం ఉంది.రామగుండం రైల్వే స్టేషను దక్షిణ మధ్య రైల్వే పరిధిలో ఉంది. ఈ స్టేషను ఢిల్లీ-చెన్నై-సికింద్రాబాద్ మార్గంలో ఉంది. ఢిల్లీ నుండి వచ్చేమార్గంలో తెలంగాణలో మొదట ఎదురయ్యే పెద్ద స్టేషను.హైదరాబాదు నుండి గోదావరిఖని పట్టణానికి 4 లైన్ల రాజీవ్ రహదారి ఉంది. గోదావరిఖని పట్టణ౦ నుండి తెలంగాణలోని అన్ని జిల్లాలకు మరియు తెలంగాణ రాష్ట్రానికి బస్సుల సౌకర్యం ఉంది.రామగుండములో విమానాశ్రయం ఉంది.
సింగరేణి సంస్థ కార్మికులు మరియు వారి కుటుంబ సభ్యుల ఆరోగ్య సంరక్షణ కోసం హాస్పిటల్ కట్టించింది. అంతేకాక 100 పడకల ప్రభుత్వ హాస్పిటల్ మరియు వివిధ రకాల ప్రయివేటు హాస్పిటల్స్ ఉన్నాయి.
మంచినీటి వసతి కోసం రామగుండం నగర పాలక సంస్థ సింగరేణి సహాయంతో గోదావరి నది నుండి నీటిని సరఫరా చేస్తున్నారు.
పట్టణం చుట్టు మరియు పట్టణంలో రామగుండం నగర పాలక సంస్థ మరియు సింగరేణి అధ్వర్యంలో రోడ్లను నిర్మించినారు.
ఈ ఫోర్ వే రోడ్డు వ్యవస్థ అనేది హైదరాబాదును కలుపుతుంది.
పట్టణములొ సింగరేణి కార్మికులు అధికంగా ఉంటారు.
http://censusindia.gov.in/PopulationFinder/Sub_Districts_Master.aspx?state_code=28&district_code=03
పేకేటి శివరాం
పేకేటి శివరామ్ (పేకేటి శివరామ సుబ్బారావు) (అక్టోబరు 8, 1918 - డిసెంబరు 30, 2006) ప్రముఖ తెలుగు సినిమా నటుడు.
ఈయన అక్టోబరు 8, 1918 తేదీన  పశ్చిమ గోదావరి జిల్లా పేకేరు గ్రామంలో జన్మించాడు. ఇతడు 1953లో కన్నతల్లి సినిమా ద్వారా సినిమా రంగంలోకి ప్రవేశించాడు. తెలుగు తమిళ, కన్నడ సినిమాల్లో ఆయన నటించాడు. దేవదాసు లోని పాత్ర ద్వారా ఆయన మంచి పేరు సంపాదించుకున్నాడు. ఆయన నటించిన సినిమాల సంఖ్య తక్కువే. నటుడిగానే కాక, ప్రొడక్షను మేనేజరుగా కూడా ఆయన పనిచేసాడు.
వీరికి నలుగురు కుమారులు మరియు నలుగురు కుమార్తెలు. ప్రముఖ కళా దర్శకుడు పేకేటి రంగా వీరి కుమారుడే.. తమిళ నటుడు ప్రశాంత్ వీరి మనుమడు.
పేకేటి 2006 డిసెంబర్ 30 తేదీన చెన్నైలో మరణించాడు.
ఇతడు నటించిన చిత్రాల పాక్షిక జాబితా:
డూండీ
డూండీ తెలుగు సినిమా నిర్మాత, దర్శకుడు. ఆయన అసలు పేరు పోతిన డూండీశ్వరరావు. డూండీగా ఆయన సుప్రసిద్ధుడు. 70 కి పైగా సినిమాలు నిర్మించాడు. అభిమానవతి అనే ఒక చిత్రానికి దర్శకత్వం వహించాడు. తెలుగు తెరపై అనేక ప్రయోగాలు చేసిన నిర్మాతగా డూండీకి పేరుంది. ఈయన తండ్రి పోతిన శ్రీనివాసరావు మన రాష్ట్రంలో మొట్టమొదటి సినిమా హాల్‌ (విజయవాడ మారుతీ టాకీస్‌)ను నిర్మించాడు. 1956లో తన తొలి చిత్రంతో తెలుగు సినీ రంగంలో నిర్మాతగా అడుగిడిన డూండీ 'బందిపోటు', 'రక్తసంబంధం', 'శాంతినివాసం', 'గూఢచారి 116', 'మరపురాని కథ' భలేదొంగలు,దొంగలకు దొంగ,దొంగలవేట లాంటి చిత్రాలు నిర్మించారు. తెలుగు సినిమాలలో కృష్ణను జేమ్స్‌ బాండ్‌ రూపంలో చూపించిన నిర్మాత డూండీనే. 2005 నంది అవార్డుల ఎంపిక కమిటీకి సారథ్యం వహించిన డూండీ 2007 జనవరి 1 న మరణించాడు.
ఆర్యన్ రాజేష్
ఆర్యన్ రాజేష్, ప్రముఖ తెలుగు సినిమా దర్శకుడు ఈ.వీ.వీ.సత్యనారాయణ యొక్క పెద్ద కుమారుడు.
వల్లంపాటి వెంకటసుబ్బయ్య
వల్లంపాటి వెంకటసుబ్బయ్య (మార్చి 15, 1937 - జనవరి 2, 2007) ప్రముఖ సాహితీ విమర్శకుడు, కేంద్ర సాహిత్య అకాడమీ అవార్డు గ్రహీత.
వల్లంపాటి 1937, మార్చి 15 న చిత్తూరు జిల్లా రొంపిచర్ల లో జన్మించాడు. ప్రాథమిక పాఠశాల ఉపాధ్యాయుడిగా వృత్తిని ప్రారంభించి, ఇంగ్లీషులో ఎం.ఏ చేసి, తరువాత హైదరాబాదు లోని సెంటర్‌ ఫర్‌ ఇంగ్లీష్‌ అండ్‌ ఫారెన్‌ లాంగ్వేజెస్‌ నుంచి ఎం.లిట్‌ పొందాడు. మదనపల్లె బీసెంట్‌ థియేసాఫికల్‌ కాలేజీలో లెక్చరర్‌గా పనిచేసి పదవీ విరమణ చేసాడు.
వల్లంపాటి కథకుడిగా తన రచనా వ్యాసంగాన్ని మొదలుపెట్టాడు. "పరిష్కారం", "మిథ్య" మొదలైన కథానికలు 40 దాకా ప్రచురించాడు. ఆయన రాసిన "ఇంధ్రధనస్సు", "దూర తీరాలు" నవలలు ఆంధ్రప్రభ సచిత్ర వారపత్రికలో బహుమతులు పొందాయి. వల్లంపాటి సాహితీ విమర్శకుడిగా సుప్రసిద్ధుడు. ఆయన రాసిన కథా శిల్పం, నవలాశిల్పం, విమర్శా శిల్పం పుస్తకాలు తెలుగు సాహిత్య విమర్శకు ప్రామాణికాలు. అనువాదకుడిగా కుడా ఆయన ప్రసిద్ధుడే. ఇంగ్లీషు నుంచి, కన్నడం నుంచి తెలుగులోకి ఎన్నో గ్రంధాలు, కథలను అనువదించాడు. తస్లీమా నస్రీన్‌ రచించిన "లజ్జ", బ్రిటిష్‌ రచయిత ఇ.హెచ్‌.కార్‌ రచించిన "చరిత్ర అంటే ఏమిటి...?" ఆయన చేసిన అనువాద రచనలలో కొన్ని.
ఆయన రాసిన "కథాశిల్పం" రచనకు 1999 సంవత్సరానికి కేంద్ర సాహిత్య అకాడమీ అవార్డు లభించింది. ఇదే పుస్తకానికి తెలుగు విశ్వవిద్యాలయం ఉత్తమ సాహిత్య విమర్శ గ్రంథంగా ఎంపిక చేసి, సత్కరించింది.
2007, జనవరి 2 న వల్లంపాటి మదనపల్లెలో మరణించాడు.
రాయచూరు అంతర్వేది
కృష్ణా మరియు తుంగభద్ర నదులు మధ్యనున్న త్రిభుజాకారపు ప్రాంతాన్ని రాయచూరు అంతర్వేది లేదా రాయచూరు దోబ్ అంటారు. దోబ్ అన్న పదము దో+అబ్ అన్న రెండు పదాల కలయిక (అబ్ అంటే పర్షియన్ లో నీరు అని, దో అంటే రెండు). సారవంతమైన ఈ ప్రాంతము దక్షిణభారత దేశ చరిత్రలో మధ్యయుగాలలో ముఖ్య పాత్ర పోషించినది. ఈ ప్రాంతములో ముఖ్యపట్టనమైన రాయచూరు మీదుగా ఈ ప్రాంతానికి రాయచూరు అంతర్వేది అన్నపేరు వచ్చింది. ఈ ప్రాంతము ప్రస్తుతము ఆంధ్ర ప్రదేశ్ మరియు కర్ణాటక రాష్ట్రాలలో విస్తరించి ఉన్నది.
విజయనగర రాజులు మరియు దక్కను సుల్తానుల మధ్య రాయచూరు అంతర్వేది ఆధిపత్య విషయము అనేక యుద్ధాలకు దారి తీసినది. ఇక్కడ రాయచూరు, ముద్గల్లు కోటలు ఉన్నాయి.
యూరో
యూరో 13 ఐరోపా దేశాల అధికారిక మారక ద్రవ్యం (కరెన్సీ). ఆస్ట్రియా, బెల్జియం, ఫిన్లాండ్, ఫ్రాన్సు, జర్మనీ, గ్రీసు, ఐర్లాండ్, ఇటలీ, లక్సెంబర్గ్, హాలండు, పోర్చుగల్, స్లొవేనియా, స్పెయిన్లు యూరోను ప్రవేశపెట్టాయి. అయితే ఐరోపా సమాఖ్యలో సభ్యులైన ఇంగ్లాండ్, డెన్మార్క్ దేశాలు యూరోను తమ దేశాల్లో ప్రవేశపెట్టలేదు. కాబట్టి దీన్ని ఐరోపా సమాఖ్య ద్రవ్యంగా భావించరాదు. సమాఖ్యలో ఇటీవల చేరిన దేశాలు యూరోను ద్రవ్యంగా అంగీకరించాలనే నియమం ఉన్నప్పటికీ పాత సభ్యులైన ఇంగ్లండు, డెన్మార్కు లకు ఆ నియమం వర్తించదు. సమాఖ్యలో సభ్యులు కానప్పటికీ వాటికన్ సిటీ, మొనాకో, సాన్ మారినో, యాండొర్రా వంటి చిన్న దేశాలు కూడా యూరోను ప్రవేశపెట్టాయి. యూరోను అధికారిక మారక ద్రవ్యంగా కలిగిన దేశాలను సంయుక్తంగా యూరోజోన్ అని సంబోధిస్తారు.
ముందుగా 1999 జనవరి 3 న ఐరోపా లోని 11 దేశాల్లో కార్పొరేట్లు, పెట్టుబడుల మార్కెట్లలో యూరోను ప్రవేశపెట్టారు. 2002 జనవరి 1 న నాణేలు, నోట్లను విడుదల చేసి సాధారణ చెలామణీ లోకి తెచ్చారు. దానితో ఆస్ట్రియా షిల్లింగు, బెల్జియం ఫ్రాంకు, ఫిన్లండు మర్కా, ఫ్రెంచి ఫ్రాంకు, జర్మను మార్కు, ఇటలీ లీరా, ఐర్లండు పంటు, లక్సెంబర్గు ఫ్రాంకు, హాలండు గిల్డరు, పోర్చుగీసు ఎస్కుడో, స్పానిషు పెసేటాలను చెలామణీ లోంచి తొలగించారు.
గరువు
గరువు, తూర్పు గోదావరి జిల్లా, అమలాపురం మండలానికి చెందిన గ్రామము... ఈ గ్రామము. అమలాపురమునకు సుమారు 2-3 కి.మీ దూరములో ఉంది.
కోరాడ నరసింహారావు
కోరాడ నరసింహారావు (1936 - జనవరి 4, 2007) ప్రఖ్యాత కూచిపూడి నాట్యాచార్యుడు.
పశ్చిమ గోదావరి జిల్లా ఏలూరులోని పవర్‌పేట వాస్తవ్యుడైన కోరాడ 1936లో ఒక సామాన్య రైతు కుటుంబంలో జన్మించి, 12 ఏటనే పలు నాట్యరీతులను ఆకళింపు చేసుకున్నాడు. 1960లలో ప్యారిస్‌లో జరిగిన విశ్వ నాట్యోత్సవాలలో కోరాడ ప్రదర్శించిన కూచిపూడి దశావతారాల ప్రదర్శనకు ప్రపంచ ఉత్తమ పురుష నర్తకుడిగా బహుమతి పొంది జగద్విఖ్యాతుడయ్యాడు.
కోరాడ నరసింహారావు భారత తొలి ప్రధాని పండిట్‌ జవహర్‌లాల్ నెహ్రూ వంటి ప్రముఖుల సమక్షంలో నాట్యం చేయడమే కాక 23 దేశాల్లో కూచిపూడి నాట్యాన్ని ప్రదర్శించాడు. భారతదేశ మొట్టమొదటి మిస్‌ ఇండియా 'పద్మభూషణ్‌' ఇంద్రాణి రెహమాన్‌, పద్మ విభూషణ్‌ యామిని కృష్ణమూర్తి, వైజయంతి మాల, రీటా చటర్జీ, గోపీకృష్ణ, హేమమాలిని, శాంతారామ్‌లకు కూచిపూడి నృత్యంలో శిక్షణ ఇచ్చాడు. గిరిజా కళ్యాణం, వేదాంతం రాఘవయ్య నిర్మించిన రహస్యం చిత్రాల్లో నటించారు. కోరాడ నరసింహారావును భరత కళాప్రపూర్ణ, కళాసరస్వతి లాంటి బిరుదులతో పాటు కేంద్ర, ర్రాష్ట ప్రభుత్వాలు అనేక సత్కారాలు, పురస్కారాలతో గౌరవించాయి. నాట్యరంగంలో ఆయన విశిష్ట సేవలకు గాను కేంద్ర సంగీత నాటక అకాడమీ 2005 అవార్డును రాష్ట్రపతి అబ్దుల్‌ కలాం చేతుల మీదుగా 2006 మార్చి 20వ తేదీన న్యూఢిల్లీలో అందుకున్నారు.
కోరాడ తీవ్ర అస్వస్థతతో 2007 జనవరి 4 రాత్రి హైదరాబాదులో ఒక ప్రైవేట్‌ ఆసుపత్రిలో మరణించాడు. ఆయనకు కుమారుడు, కుమార్తె ఉన్నారు.
కేంద్ర సంగీత నాటక అకాడమీ
సంగీత నాటక అకాడమీ భారత ప్రభుత్వం ఏర్పాటు చేసిన జాతీయ అకాడమీ. దీనిని భారత ప్రభుత్వ విద్యా మంత్రిత్వ శాఖ 1952 మే 31 న ఏర్పాటు చేసింది. మరుసటి ఏడాది నుండి డా.పి.వి.రాజమన్నారు అధ్యక్షతన పనిచెయ్యడం మొదలుపెట్టించి. అకాడమీని 1953 జనవరి 28 న మొదటి రాష్ట్రపతి బాబూ రాజేంద్ర ప్రసాదు ప్రారంభోత్సవం చేసాడు.
ఈ అకాడమీ కార్యక్రమాలు ఈ విదంగా ఉంటాయి.ఇలా వివిధ కార్యక్రమాలు ఈ సంగీత నాటక అకాడమీ నిర్వర్తిస్తుంది.
ఒంగోలు జాతి పశువులు
ప్రపంచంలోనే పేరెన్నిక గన్న పశువుల జాతి ఒంగోలు జాతి. ఒంగోలుకు ప్రపంచ వ్యాప్తంగా ఖ్యాతి తెచ్చిపెట్టిన జాతి ఇది. ఇవి బలిష్టమైన కాయంతో, చూడముచ్చటైన రూపంతో ఉంటాయి. కష్టతరమైన దుక్కి దున్నడం వంటి పనులకు ఒంగోలు జాతి గిత్త బాగా అనువైనది. ఒంగోలు జాతి పాడి ఆవులు ఈతకు ఈతకు మధ్య 3000 లీటర్ల వరకు పాలు ఇస్తాయి. ఒంగోలు జాతి పశువులు 1863లో మొదటిసారిగా బ్రెజిల్ దేశానికి ఎగుమతి అయ్యాయి. బ్రెజిల్, అర్జెంటైనా, పరాగ్వే, మెక్సికో, అమెరికా, శ్రీలంక, ఫిజీ, జమైకా, ఇండోనేషియా, మలేషియా వంటి అనేక దేశాలు ఒంగోలు జాతి పశువులను దిగుమతి చేసుకుంటున్నాయి.
బాస్ ఇండికస్ (Bos indicus) అనే పశువుల కుటుంబానికి భారత ఉపఖండం నిధి వంటిది. వ్యవసాయ పనులకు గాని, పాలు, మాంసానికి గాని ఈ జాతి పశువులు ప్రశస్తమైనవి. నేల, వాతావరణం, దొరికే గ్రాసం వంటి వాటిని బట్టి ఈ కుటుంబంలో 30 వరకు వివిధ జాతుల పశువులు అభివృద్ధి చెందాయి. వీటి పేర్లు ఆయా ప్రదేశాల పేర్లను బట్టి వచ్చాయి. ఈ జాతుల్లో సింధీ, సహివాల్, కంక్రేజ్, గిర్, ఒంగోలు, మైసూరు, కంగాయం, హిస్సార్, కృష్ణా నదీలోయ వంటి జాతులు ప్రపంచంలోని అనేక సమశీతోష్ణ దేశాలకు వ్యాపించాయి. ఈ తొమ్మిది జాతుల్లోనూ, ఒంగోలు జాతి అనేక దేశాల్లోను, వివిధ ఖండాల్లోను అత్యధికంగా వ్యాపించింది.
ఒంగోలు జాతి పశువులు ఆకారంలో చాలా పెద్దవిగాను, బలిష్టంగాను ఉంటాయి. చక్కగా మచ్చిక అయ్యే గుణం కలిగి, బండి లాగుడుకు ఎంతో అనుకూలంగా ఉంటాయి. ఒంగోలు ఎద్దులు ఆకారంలోను, కొమ్ములలోను విలక్షణంగా ఉండి చూడగానే గుర్తించేలా ఉంటాయి. కొమ్ములు కురచగా - 3 , 6 అంగుళాలు - ఉండి బయటి వైపుకు పొడుచుకు వచ్చి ఉంటాయి.
విశాలమైన కాళ్ళు, చిన్న మొహం, వెడల్పాటి నుదురు, పెద్ద చెవులు, పెద్దగంగడోలు కలిగి ఉంటాయి. ఒంగోలు ఎద్దులో మరో ప్రముఖమైన అంశం దాని అందమైన మూపురం. మూపురం పెద్దదిగా ఉండి, నడిచేటపుడు అటూఇటూ ఒరిగి పోతూ ఉంటుంది. 
చక్కటి మచ్చిక గుణం కలిగి ఉండడం చేత ఒంగోలు ఎద్దులకు ముకుతాడు వెయ్యడం అరుదు. వాటి లాగుడు శక్తి అమోఘం, ఇతర జాతి పశువుల కంటే చాలా ఎక్కువ; 1500 నుండి 2000 పౌండ్ల వరకు అవలీలగా లాగగలవు.
ఒంగోలు జాతి ఆవులు పాల దిగుబడికి ప్రసిద్ధం. ఒక్క రోజులో దాదాపు 20 లీటర్ల పాలు ఇస్తాయి. ఒక్కో ఈతకు ఒక దూడను కంటాయి.
పెద మురపాక
పెద మురపాక శ్రీకాకుళం జిల్లా ఎచ్చెర్ల మండలం లోని గ్రామం.. 
శ్రీకాకుళం నుండి ఎచ్చెర్ల, చిలకలపాలెం, అల్లినగరం, మీదుగ 12 కి.మీ. దూరంలోవుంది. ఈ వూరి దేవుదు శ్రీ జగన్నాథ స్వామి. గ్రామదేవత శ్రీ చింతమ్మతల్లి. శ్రీరామాలయం, జగతిపుట్ట ఈశ్వరాలయం మిగతా దేవాలయలు.
ఇది ప్రఖ్యాత రచయిత, "కారా" అనికూడా ప్రసిద్ధులైన, కాళీపట్నం రామారావు స్వంత ఊరు. "కారా" గారి కుటుంబం, కరిణీకాలు పోకముందు, ఈ ఊరితో కలిపి ఏడు ఊర్ల కరణీకం చేసేవారు. 
http://censusindia.gov.in/PopulationFinder/Sub_Districts_Master.aspx?state_code=28&district_code=11
ముత్తుకూరు (అయోమయ నివృత్తి)
ముత్తుకూరు పేరుతో ఉన్న ప్రాంతాలు:
ఆయుర్వేదం
ఆయుర్వేదం (Ayurveda) ఆయుష్షుని కాపాడి వృద్ధి చేసే వేదం ఆయుర్వేద వైద్యానికి ముూల పురుషులు నాయిబ్రాహ్మణులు. వైద్య నారాయణ ధన్వంతరి నాయిబ్రాహ్మణ కులానికి ముూల పురుషుడు. నాయిబ్రాహ్మణులను వైద్య బ్రాహ్మణులు అని కూడా అంటారు. ఇది అధర్వణ వేదానికి ఉప వేదం. 'ఆయువిందతివేత్తివా ఆయుర్వేదః' అన్నది నానుడి. అనగా ఆయువును గూర్చిన విజ్ఞానం. ఇది భారత దేశంలో అతి పురాతనకాలం నుండి వాడుకలో ఉన్న వైద్యం. ఆధునిక వైద్యం వచ్చిన తరువాత ఇది కొంచం వెనకబడినా ప్రస్తుతకాలంలో తిరిగి ప్రాచుర్యాన్ని సంతరించుకుంది. శస్త్రచికిత్స చేసే కొన్ని వైద్యరీతుల్లో ఆయుర్వేదం ఒకటి. శాఖోపశాఖలుగా విస్తరించిన ఈ వైద్య ప్రక్రియలు ఆధునిక వైద్యానికి లొంగని కొన్ని రకాలైన దీర్ఘకాలిక వ్యాధుల్ని, మొండి వ్యాధుల్ని సైతం నయం చేస్తాయని చెబుతారు. దీనిలో అనేక సంప్రదాయములు ఉన్నాయి.
వేదముల వలెనే ఇది మొదట బ్రహ్మచే స్వయంగా తెలుసుకొనబడినదని అంటారు. తర్వాత బ్రహ్మ నుండి దక్షప్రజాపతి, అతని నుండి అశ్వినీ దేవతలు, వారి నుండి ఇంద్రుడు ఆయుర్వేదమును నేర్చుకున్నారన్నది పురాణ వాక్యం. ధర్మార్థ కామ మోక్షములకు అడ్డంకిగా ఉన్న అనేక వ్యాధులను నయం చేయాలన్న సదుద్దేశంతో భరద్వాజ, ఆత్రేయ, కశ్యప, కాశ్యప, నిమి మొదలగు ఋషులు జనుల యందు దయ కలవారై, త్రిలోకాధిపతియైన ఇంద్రుని వేడిరి. అప్పుడు కాయ, బాల, గ్రహ, ఊర్థ్వాంగ (శాలక్య), శల్య, దంష్ట్ర, జరా, వృష అను 8 విభాగాలతో కూడిన ఆయుర్వేదమును ఆ ఋషులకు ఇంద్రుడు ఉపదేశించెను. ఆ ఋషులు పరమానందముతో భూలోకమునకు వచ్చి శిష్యులకు ఉపదేశించిరి. ఆ శిష్యులలో ఉత్తముడైన అగ్నివేశుడు మొదటిగా అగ్నివేశ తంత్రము అనే గ్రంథమును రచించి విశ్వవ్యాప్తినొందించెను. ఈ విధంగా ఆయుర్వేద అవతరణ జరిగింది. నేటికిని ఈ ఆయుర్వేదము చక్కగ అభ్యసింపబడి ఆచరణలో ఉంది.
ఆ గ్రంథమును చరకుడు తిరిగి వ్రాసి దానికి చరక సంహిత అని నామకణం చేశాడు. మరియొక సాంప్రదాయం ప్రకారం శ్రీ మహా విష్ణువు యొక్క అవతారమైన కాశీ రాజైన దివోదాస ధన్వంతరి సుశ్రుతాది శిష్యులచేత ప్రార్థించబడినవాడై వారికి ఆయుర్వేదమును బోధించెను. ఆ శిష్యులందరు వారి వారి పేర తంత్రములను రచించిరి. వాటిలో సుశ్రుత సంహిత అనునది యెంతో ప్రాచుర్యమును పొందెను. ఇది పుస్తకరూపంలో తక్షశిల, నలందా విశ్వవిద్యాలయాలలో లభ్యమౌతుంది.
ఇతర వైద్య విధానాలతో పోల్చి చూస్తే, ఆయుర్వేదం చాలా ప్రాచీన మైనది. దానికి తోడుగ అనేక వైద్య అంశాలు విశదీకరించ బడ్డాయి. విశేషంగా శస్త్రవిద్యావిషయాలు మరియు రక్తము (blood) దాని ప్రాధాన్యతపై అవగాహన పెంచారు.సంగీతము, క్షవరము ఆయుర్వెదం లో ఒక భాగము.
ప్రస్తుతము ఆయుర్వేదములో పంచకర్మ బాగా ప్రసిద్ధి చెంది ఉంది. ఈ విధానముచే కండరాలు నరములకు సంబంధించిన అనేక వ్యాధులను చికిత్స చేయవచ్చు.
వస్తు గుణదీపిక ఆయుర్వేద ఔషధులు మరియు వాటిని ఉపయోగించవలిసిన విధానముల గురించి వివరించే తెలుగు నిఘంటు గ్రంథం. దీనిని యెర్ర వెంకటస్వామి గారు రచించారు. దీనిని 1883 వ సంవత్సరం జూన్ 23వ తేదిన విడుదల చేయడం జరిగింది. ఈ గ్రంథాన్ని వెంకటస్వామి గారి కుమారుడు అయిన యెర్ర సుబ్బారాయుడు (రిటైర్డ్ జిల్లా మున్సుబు) గారు వృద్ధిపరిచి మరల విడుదల చేసారు.
వస్తుగుణపాఠము సుప్రసిద్ధ ఆయుర్వేద గ్రంథము. దీనిని జయకృష్ణదాసు రచించారు. దీని మూడవ కూర్పు చెన్నపురిలోని ఆంధ్రభూమి ముద్రణాలయమున 1936 లో ప్రచురించబడింది.
వివిధ వృక్షజాతులు, వస్తువుల ఔషధగుణాలు, లక్షణాలను వెల్లడించే వస్తుగుణ పాఠాలు ఆయుర్వేద, యునాని మొదలైన వైద్యవిధానాల నిపుణులకు ఎంతో ఉపకరించేవి. అంతేకాక బంగారం మొదలైన వస్తువులను ధరించడం వల్ల కలిగే ఆరోగ్యపరమైన ఉపయోగాలు వంటివి ఇందులో వివరిస్తారు.
ఉయ్యాలవాడ (గిద్దలూరు మండలం)
ఉయ్యాలవాడ, ప్రకాశం జిల్లా, గిద్దలూరు మండలానికి చెందిన గ్రామము..పిన్ కోడ్: 523 367.
ఉత్తరాన రాచెర్ల మండలం,దక్షణాన కొమరోలు మండలం,ఉత్తరాన బెస్తవారిపేట మండలం,దక్షణాన కలసపాడు మండలం.
జిల్లా పరిషత్తు ఉన్నత పాఠశాల.
2013 జూలైలో ఈ గ్రామ పంచాయతీకి నిర్వహించిన ఎన్నికలలో, శ్రీ గోపాలకృష్ణ, సర్పంచిగా ఎన్నికైనారు. [2]
శ్రీ అంకాళమ్మ అమ్మవారి ఆలయం.
ఈ గ్రామానికి చెందిన శ్రీ బొల్లెద్దు ప్రభాకర్, భారత సైన్యంలో సైనికుడిగా విధులు నిర్వహించుచున్నారు. ఈయన 2015,ఆగస్టు-3వ తేదీనాడు, కాశ్మీరులోని "లేహ్" ప్రాంతములో ఒక రహదారి ప్రమాదంలో అశువులు బాసినారు. వీరి భొతిక కాయానికి 2015,ఆగస్టు-16వ తెదీనాడు స్వగ్రామంలో పోలీసులు, సైనికులు, మాజీ సైనికులు, అధికార లాంఛనాలతో అంత్యక్రియలు నిర్వహించారు. కీ.శే.ప్రభాకర్ కు భార్య, ఒక కుమారుడు, ఒక కుమార్తె ఉన్నారు. [2]
పిన్ కోడ్ 523 3
[2] ఈనాడు ప్రకాశం; 2015,ఆగస్టు-17; 3వపేజీ.
పరిటాల ఓంకార్
పరిటాల ఓంకార్ ప్రముఖ రచయిత, టీవీ నటుడు. విజయవాడ దగ్గరలోని పెనమలూరు గ్రామంలో జన్మించారు. రేడియోలో వార్తలు చదవడంతో మొదలుపెట్టి, తరువాత పత్రికలలో శీర్షికా రచయితగా, టీవీ ధారావాహికలకు రచయితగా, చలనచిత్ర నటుడిగా, టీవీ ధారావాహికలలో కూడా నటించాడు. ఒక చిత్రానికి దర్శకత్వం కూడా వహించాడు.
టీవీ ధారావాహికలకు రచయితగా, నటుడిగా ఓంకార్ విశేషమైన పేరు సంపాదించాడు. సమకాలీన రాజకీయ, సామాజిక అంశాలను తన సీరియళ్ళలో చొప్పించి, ప్రజాదరణ పొందాడు. నటుడిగా తన విలక్షణమైన వాచికంతో ఆకట్టుకున్నాడు.
ఓంకార్ పోలీసు భార్య, పందిరిమంచం వంటి చిత్రాలలో నటించాడు. స్వాతి వారపత్రికలో ఓంకారం పేరుతో వారం వారం శీర్షిక నిర్వహిస్తూ ఉంటాడు. స్వాతిలో సినీ తారల పుకార్ల వార్తల విభాగం కూడా ఆయన నిర్వహించేవాడు. ఇతను వ్రాసిన "ఆల్ ఇన్ వన్" బహుళ ప్రచారం పొందింది.జనవరి 7, 2007 న 'కార్డియాక్ అరెస్ట్ ' తో చనిపోయారు.
బుడమేరు కాలువ
బుడమేరు కృష్ణా జిల్లాలో గల ఒక నది. ఈ నది మైలవరం సమీపంలోని కొండలపై పుట్టి కొల్లేరు సరస్సులో కలుస్తుంది. ఈ నదిని విజయవాడ దుఖః దాయినిగా చెప్పవచ్చు. ఈ నది యొక్క వరదలను నివారించడానికి వెలగలేరు గ్రామం వద్ద డ్యాం నిర్మించారు. ఈ డ్యాం నుండి ఒక కాలువను నిర్మించారు. ఈ కాలువ బుడమేరు డైవర్సన్ ఛానల్ (బిడిసి) గా పిలువబడుతుంది. ఈ కాలువ వెలగలేరు నుండి ప్రకాశం బ్యారేజి వద్ద కృష్ణానది యొక్క పై ప్రవాహం నకు కలుపబడుతుంది.
కైకాల సత్యనారాయణ
కైకాల సత్యనారాయణ తెలుగు సినీ నటుడు మరియు భారత పార్లమెంటు సభ్యుడు. గత 40 సంవత్సరాలుగా తెలుగు సినిమాకి సేవ చేస్తున్న ఆయన ఇప్పటిదాకా 777 సినిమాల్లో నటించాడు. ఒక నటుడిగా ఆయన పౌరాణిక, సాంఘిక, చారిత్రక, జానపద పాత్రలు చేసాడు. హాస్య, ప్రతినాయక, నాయక, భూమికలెన్నిటినో పోషించాడు. తాను పోషించిన వైవిధ్యమైన పాత్రలకు గుర్తుగా ఆయన "నవరస నటనా సార్వభౌమ" అనే బిరుదు పొందాడు.
సత్యనారాయణ కృష్ణా జిల్లా గుడ్లవల్లేరు మండలం కౌతరం గ్రామంలో, కైకాల లక్ష్మీనారాయణకు 1935 జూలై 25 న జన్మించాడు. ప్రాథమిక, ప్రాథమికోన్నత విద్యను గుడివాడ, విజయవాడ లలో పూర్తిచేసి, గుడివాడ కళాశాల నుండి పట్టభద్రుడయ్యాడు. 1960 ఏప్రిల్ 10 న నాగేశ్వరమ్మతో వివాహమైంది. ఆయనకు ఇద్దరు కూతుళ్ళు మరియు ఇద్దరు కొడుకులు.
తన గంభీరమైన కాయంతో, కంచు కంఠంతో, సినిమాలలో వేషాల కోసం సత్యనారాయణ మద్రాసు వెళ్ళాడు. ఆయన్ని మొదట గుర్తించింది డి.యల్.నారాయణ. 1959లో నారాయణ సిపాయి కూతురు అనే సినిమాలో సత్యనారాయణకు ఒక పాత్ర ఇచ్చాడు. దానికి దర్శకుడు చంగయ్య. ఆ సినిమా బాక్సు ఆఫీసు దగ్గర బోల్తాపడినా సత్యనారాయణ ప్రతిభను గుర్తించారు. అలా గురించటానికి ఆసక్తి గల కారణం, ఆయన రూపు రేఖలు యన్.టి.ఆర్‌ను పోలి ఉండటమే. యన్.టి.ఆర్ కు ఒక మంచి నకలు దొరికినట్లు అయింది. అప్పుడే యన్.టి.ఆర్ కూడా ఈయన్ని గమనించారు. 1960లో యన్.టి.ఆర్ తన సహస్ర శిరచ్ఛేద అపూర్వ చింతామణిలో ఈయనకు ఒక పాత్రనిచ్చారు. ఈ సినిమాకి దర్శకత్వం వహించినవారు యస్.డి.లాల్. ఈ సినిమాలో సత్యనారాయణ యువరాజు పాత్ర వేసాడు.
సత్యనారాయణను ఒక ప్రతినాయకుడుగా చిత్రించవచ్చు అని కనిపెట్టినది విఠలాచార్య. ఇది సత్యనారాయణ సినిమా జీవితాన్నే మార్చేసింది. విఠలాచార్య సత్యనారాయణ చేత ప్రతినాయకుడుగా కనకదుర్గ పూజా మహిమలో వేయించాడు. ఆ పాత్రలో సత్యనారాయణ సరిగ్గా ఇమడటంతో, తర్వాతి సినిమాల్లో ఆయన ప్ర్రతినాయకుడుగా స్థిరపడి పోయాడు.
ప్రతినాయకుడిగా తన యాత్ర కొనసాగిస్తూనే, సత్యనారాయణ కారెక్టర్ పాత్రలు కూడా వేసారు. ఇది ఆయన్ని సంపూర్ణ నటుడిని చేసింది. తెలుగు చిత్ర పరిశ్రమకు సత్యనారాయణ లాంటి ఒక విలక్షణ నటుడు దొరకటం ఒక వరం. ఈయన వెయ్యని పాత్ర అంటూ లేదు. ఆయన ఏపాత్ర వేసినా ఆ పాత్రలో జీవించాడు. ఆయన యమగోల మరియు యమలీల చిత్రాల్లో యముడిగా వేసి అలరించాడు. కృష్ణుడి గా, రాముడిగా యన్.టి.ఆర్ ఎలానో, యముడిగా సత్యనారాయణ అలా! 
ఎస్.వి.రంగారావు ధరించిన పాత్రలను చాలావరకు సత్యనారాయణ పోషించారు. పౌరాణికాల్లో రావణుడు, దుర్యోధనుడు, యముడు, ఘటోత్కచుడు సాంఘికాల్లో రౌడీ, కథానాయకుని (కథాకనాయిక) తండ్రి, తాత మొదలైనవి.
సత్యనారాయణ రమా ఫిల్మ్ ప్రొడక్షన్ అనే సంస్థను స్థాపించి కొదమ సింహం, బంగారు కుటుంబం, ముద్దుల మొగుడు సినిమాలు నిర్మించాడు.
1996లో ఆయన రాజకీయాల్లోకి వచ్చి, మచిలీపట్నం నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి 11వ లోక్‌సభకు ఎన్నికయ్యాడు.
ఈయన నటించిన చిత్రాల జాబితా:
వీరభద్రాపురం (పామూరు మండలం)
వీరభద్రాపురం, ప్రకాశం జిల్లా, పామూరు మండలానికి చెందిన గ్రామము. ఎస్.టి.డి కోడ్:08490.
చంద్రశేఖరపురం 16.6 కి.మీ, పెదచెర్లోపల్లి 27.4 కి.మీ, వెలిగండ్ల 29.4 కి.మీ, వోలేటివారిపాలెం 35.4 కి.మీ.
దక్షణాన వరికుంటపాడు మండలం, పశ్చిమాన చంద్రశేఖరపురం మండలం, దక్షణాన ఉదయగిరి మండలం, దక్షణాన దుత్తలూరు మండలం.
వీరభద్రాపురం (తాళ్ళపూడి మండలం)
వీరభద్రాపురం , పశ్చిమ గోదావరి జిల్లా, తాళ్ళపూడి మండలానికి చెందిన గ్రామము. 
వీరభద్రాపురం పశ్చిమ గోదావరి జిల్లా, తాళ్ళపూడి మండలంలోని గ్రామం. ఇది మండల కేంద్రమైన తాళ్ళపూడి నుండి 3 కి. మీ. దూరం లోను, సమీప పట్టణమైన కొవ్వూరు నుండి 18 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం ఇళ్లతో, 0 జనాభాతో 191 హెక్టార్లలో విస్తరించి ఉంది. గ్రామంలో మగవారి సంఖ్య , ఆడవారి సంఖ్య . షెడ్యూల్డ్ కులాల సంఖ్య కాగా షెడ్యూల్డ్ తెగల సంఖ్య . గ్రామం యొక్క జనగణన లొకేషన్ కోడ్ 588119.
ఉన్నాయి.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
వీరభద్రాపురంలో భూ వినియోగం కింది విధంగా ఉంది:
వీరభద్రాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
చిన మురపాక
చిన మురపాక శ్రీకాకుళం జిల్లా ఎచ్చెర్ల మండలం లోని గ్రామము..
ఇది పెద మురపాక సమీప గ్రామం. ఈ రెండు గ్రామాల మథ్య శ్రీశ్రీశ్రీ చంతమ్మతల్లి గుడి, ఆమె పేరనున్న కొనేరు ఉన్నాయి.
http://censusindia.gov.in/PopulationFinder/Sub_Districts_Master.aspx?state_code=28&district_code=11
మోహినీ రుక్మాంగద (1937 సినిమా)
"మోహినీ రుక్మాంగద"' 1937, మే 30న విడుదలైన తెలుగు చలనచిత్రం. ఇది ఏకాదశి వ్రత విశిష్టత గురించి చెప్పే చిత్రం. చిత్రపు నరసింహారావు దర్శకత్వం వహించిన ఈ చిత్రంలో వేమూరి గగ్గయ్య, సూర్యనారాయణ, రామతిలకం, పులిపాటి వెంకటేశ్వర్లు, వేమూరి ప్రభాకర శాస్త్రి, సరస్వతీ పుష్ప, హేమావతి, కుంపట్ల సుబ్బారావు, కృత్తివెన్ను సుబ్బారావు, రామకృష్ణ శాస్త్రి, సుసర్ల రామచంద్రరావు, సి.కృష్ణవేణి, వేదాతం రాఘవయ్య తదితరులు నటించగా, భీమవరపు నరసింహారావు అందించాడు.
రాధిక (1948 సినిమా)
రావు బాలసరస్వతి, పద్మనాభరావు ముఖ్యపాత్రలు పోషించిన 'రాధిక' చిత్రాన్ని శ్రీ ఛత్రపతి పతాకాన ఆర్‌.పార్థ సారథి నాయుడు నిర్మించాడు. కాళ్ళకూరి సదాశివరావు ఈ చిత్రానికి దర్శకుడు.
ఈ సినిమాలో సుమారు 20 పాటలు మరియు పద్యాలు ఉన్నాయి.
వరూధిని (సినిమా)
వరూధిని, 1946లో విడుదలైన ఒక తెలుగు సినిమా. ఇది యస్.వి.రంగారావు తొలి చిత్రము. ప్రఖ్యాత తెలుగు ప్రబంధము మనుచరిత్రములోని "వరూధిని" పాత్ర ఈ సినిమాలో ప్రధాన పాత్ర. ఇందులో ప్రవరాఖ్యునిగా ఎస్.వి. రంగారావు, వరూధినిగా దాసరి తిలకం నటించారు. 
ఈ చిత్రం తయారవుతున్న సమయంలో రూపవాణిలో వచ్చిన వార్త ఇలా ఉంది - "ప్రొడ్యూసర్స్ శ్రీ నాగుమిల్లి నారాయణరావు గారు, శ్రీ రామానందంగారు నవనిధులను తృణాలుగా ఖర్చుపెట్టి ఈ చిత్రాన్ని ఈ సంవత్సరమునకు అమూల్యమైన కానుకగా అందిచడానికి రాత్రింబగళ్ళు ప్రయత్నం చేస్తున్నారు. శ్రీ బి.వి. రామానందంగారి దర్శకత్వంలో విద్యావంతులైన నటీనటులు, విజ్ఞాన సంపన్నులైన టెక్నీషియన్లు, మృదుమధురమైన సంభాషణలు, ఆశ్చర్యకరమగు ట్రిక్కులు, దేశీయమగు భరత నాట్యాలు - సర్వతోముఖంగా వరూధిని తెలుగువారి మన్ననలు పొందడానికి వస్తుంది."
నారద నారది
నారద నారది 1946లో విడుదలైన తెలుగు పౌరాణిక చలనచిత్రం. సి.పుల్లయ్య దర్శకత్వంలో జగన్‌మోహిని సంస్థ ఈ చిత్రాన్ని నిర్మించింది. పర్లాకిమిడి జమిందారు రాజా గజపతిదేవ్‌ ఈ చిత్ర నిర్మాత. 'నారద నారది' చిత్రం ద్వారా సంగీతదర్శకుడుగా సుసర్ల దక్షిణామూర్తి, మూగ పాత్రలో సూర్యకాంతం పరిచయం అయ్యారు. పి. సూరిబాబు, లక్ష్మీరాజ్యం ముఖ్యపాత్రలు పోషించారీ చిత్రంలో.
గంగిరెడ్డిపాలెం
గంగిరెడ్డిపాలెం, శ్రీ పొట్టి శ్రీరాములు నెల్లూరు జిల్లా, వింజమూరు (శ్రీ పొట్టి శ్రీరాములు నెల్లూరు జిల్లా) మండలానికి చెందిన గ్రామము.. పిన్ కోడ్ నం. 524228.
శంకవరం (కనిగిరి మండలం)
శంకవరం, ప్రకాశం జిల్లా, కనిగిరి మండలానికి చెందిన గ్రామము. పిన్ కోడ్: 523 254
తుమ్మగుంట 3 కి.మీ,పునుగోడు 4 కి.మీ,చళ్లగిరిగల 5 కి.మీ,దిరిసవంచ 7 కి.మీ,చాకిరాల 7 కి.మీ.
పశ్చిమాన హనుమంతునిపాడు మండలం,దక్షణాన పెదచెర్లోపల్లి మండలం,పశ్చిమాన వెలిగండ్ల మండలం,తూర్పున మర్రిపూడి మండలం.
2001 వ.సంవత్సరం జనాభా లెక్కల ప్రకారం గ్రామ జనాభా 6,169. ఇందులో పురుషుల సంఖ్య 3,159, స్త్రీల సంఖ్య 3,010, గ్రామంలో నివాస గృహాలు 1,339 ఉన్నాయి. గ్రామ విస్తీర్ణం 2,100 హెక్టారులు.
గానుగపెంట (కనిగిరి మండలం)
గానుగపెంట, ప్రకాశం జిల్లా, కనిగిరి మండలానికి చెందిన గ్రామము.. పిన్ కోడ్: 523 245.పడమరన హనుమంతునిపాడు మండలం,దక్షణాన పెదచెర్లోపల్లి మండలం,పడమరన వెలిగండ్ల మండలం,తూర్పున మర్రిపూడి మండలం.
దర్జీనగర్
దర్జీనగర్ అను వార్డ్ బగులవాడ గ్రామ పంచాయతిలోనిది. ఇది రాష్ట్రంలోనే అతి పెద్ద కాలనీగా ప్రసిద్ధి చెందింది.
బగులవాడ - విశాఖపట్నం జిల్లా, అనకాపల్లి మండలానికి చెందిన గ్రామము.
స్వాతి వారపత్రిక
స్వాతి సపరివార పత్రిక తెలుగు పత్రికా ప్రపంచంలో ఒక నూతన విప్లవాన్ని తీసుకొని వచ్చింది. ఇది 1984 సంవత్సరం ప్రారంభమైనది. దీని ప్రస్థానం విజయవాడ నుండి మొదలైనది. సంపాదకులు వేమూరి బలరామ్. వీరు ఒక విధంగా యువతనూ, గృహిణులనూ, పాత తరాల వారిని ఆకట్టుకొనే రచనలను ప్రచురిస్తూ, 2005జాతీయ చదువరులసర్వే (NRS2005) ప్రకారం 39.59 లక్షల పాఠకులతో తెలుగులో అత్యధిక సర్క్యులేషన్ కలిగి ఉంది.
పంచపాండవులెందరంటే మంచం కోళ్ళలాగ ముగ్గురు అని రెండు వేళ్ళు చూపినట్లు
ఏదైనా విషయాన్ని గూర్చి చెప్పాల్సినపుడు అసలు పొంతనలేకుండా అన్నీ తప్పులు చెప్పడాన్ని ఈ సామెతద్వారా అధిక్షేపించవచ్చును. అనే కాదు, జవాబు చెప్పేవాడికి అసలేమీ తెలియదని కూడా ఈ సామెత ద్వారా చురకంటించవచ్చును.
పంచపాండవులు "ఐదుగురు" (ప్రశ్నలోనే జవాబు ఉంది. పంచ = 5). మంచానికి "నాలుగు" కోళ్ళుంటాయి. మంచకోళ్ళలాగా నాలుగు అని చెపితే పోనీలే తెలియదని సరిపెట్టుకోవచ్చును - కానీ మంచంకోళ్ళలాగా "మూడు" అన్నాడు. అలాగని అన్నవాడు మూడువేళ్ళు చూపినా కొంతలో కొంత మెరుగు. కానీ "రెండు" వేళ్ళు చూపాడు. ("ఒకటి" అంకె వ్రాశాడని కొందరు ఈ సామెతను కాస్త సాగదీస్తారు కూడాను).
ఇక్కడ విశేషమేమంటే అతిసులభమైన ప్రశ్నకు ఒకే చిన్న వాక్యంలో మూడు తప్పు జవాబులను కూడగట్టడం. అలా చెప్పిన వాడు తెలివి తక్కువవాడు కాదు. అతితెలివిగలవాడయ్యుండాలి.
ఇదే అర్ధంలో చెప్పే మరొక సామెత: 
అల్లం అంటే నాకు తెలీదా బెల్లంలా పుల్లగా ఉంటదన్నాడట
రాజుకాలవ
రాజుకాల్వ, గుంటూరు జిల్లా, రేపల్లె మండలానికి చెందిన గ్రామము.
ఇది రేపల్లె పట్టణానికి 23కి.మీ. దూరంలో ఉంది.
ఈ గ్రామము ఒక పంచాయితీ కేంద్రము.ఇందు మూడు గ్రామాలు ఉన్నాయి. అవి శాంతినగర్, రాజులచెరువు మరియు లక్ష్మిపురము. ఈ గ్రామములో 400కుటుంబములు వరకు ఉండునని అంచనా. ఇది కృష్ణా నది వెంబడి ఆనుకొని వుంటుంది.
ప్రదానముగా ఇక్కడ పండించు పంట వరి. ఇదే ఇక్కడి జీవనాదారము. ఇక్కడి నుండి ఎదురుమొండి అనే గ్రామము, కృష్ణా జిల్లాకి సంబంధించినడి. ఇక్కడికి లాకుల ద్వారా నదిలో నుండి నీరు సరఫరా జరుగుతుంది. ఈ నీటిని వారు త్రాగు మరియు వ్యవసాయమునకు వాడుకొందురు. ఈ గ్రామమునకు 10కిలోమీటర్ల సమీపములో ఒక పోలీస్ స్టేషను కూడా ఉంది. ఇది చాల ప్రశాంత మైన వాతావరణం దీని సొంతం. ఇక్కడి నుండి రేపల్లెకు బస్సు సౌకర్యం ఉంది. దీని గురించి వ్రాసిన వారు శివ నాగ రాజు మేడికొండ.
దేశముదురు
దేశముదురు 2007, జనవరి 12న విడుదలైన తెలుగు చలనచిత్రం. పూరీ జగన్నాధ్ దర్శకత్వం వహించిన ఈ చిత్రంలో అల్లు అర్జున్, హన్సికా మోట్వాని, ప్రదీప్ రావత్, ఆలీ, జీవా, సుబ్బరాజు,
జీవీ, అజయ్, రఘుబాబు, రాజా రవీంద్ర, శ్రీనివాస్ రెడ్డి, రాజేష్, వంశీ, రమాప్రభ, కోవై సరళ, తెలంగాణ శకుంతల తదితరులు నటించగా, చక్రి సంగీతం అందించారు.ఒక టి.వి చానల్లో పనిచేసే బాలగోవింద్ (అల్లు అర్జున్) దూల్ పేటలో గుడుంబా కాయటం షూట్ చేసేందుకు తన టీం వాళ్ళతో కలసివెళతాడు. అక్కడ ఒకతన్ని గూండాలు హత్య చేయబోతే వాళ్ళను ఎదుర్కొని అతడిని కాపాడుతాడు. ఆగొడవలో అక్కడ పెద్ద గూండా అయిన తంబిదురై (ప్రదీప్ రావత)} కొడుకు మురుగేశన్ (సుబ్బరాజు)ను బలంగా కోమాలోకి వెళ్ళేలా కొడతాడు. అది తెలుసుకొన్న బాలగోవింద్ తండ్రి (చంద్రమోహన్) అతడిని ట్రావెల్ ఇండియా అనే ఎపిసోడ్ కోసం కులూమనాలి పంపిస్తాడు. అక్కడ వైశాలి (హన్సికా మోత్వాని) అనే సన్యాసిని ప్రేమలోపడతాడు బాలగోవింద్. అతి కష్టంగా ఆమె ప్రేమను పొందుతాడు. అక్కడ ఆమెను హైదరాబద్ గూండాలు కిడ్నాప్ చేసి తీసుకెళ్ళి పోవడంతో ఆమెకోసం తిరిగి హైదరాబాద్ వస్తాడు. ఆమెను వెతుకుతూ దూల్ పేటకు వెళ్ళిన బాలగోవిందును చిన్న ప్రమాదం నుండి ఒకప్పుడు తను రక్షించిన అతడు కనిపించి రక్షిస్తాడు. అతడు ఇలా చెప్తాడు- వైశాలి వాళ్ళ నాన్న దగ్గర తను పనిచేస్తుండేవాడిననీ వైశాలి నాన్నను తంబిదురై హత్యచేసి వాళ్ళ ఆస్తిని తన చేతిలోకి తీసుకొన్నాడనీ అయితే ఆస్తి మొత్తం వైశాలి పేరున ఉండటంతో ఆమెను తన కొడుకు మురుగేశంకు ఇచ్చి పెళ్ళిచేసి ఆస్తి రాయించుకొన్నాక చంపే ప్రయత్నాలలో ఉన్నాడనీ చెపుతాడు. అక్కడినుండి బాలగోపాల్ తన టీం వాళ్ళతో కలిసి తంబిదురై అంతుచూసి వైశాలిని పెళ్ళాడటంతో కథ ముగుస్తుంది. చక్రి సంగీతం కూర్చిన పాటలన్నీ హిట్ అయ్యాయి. పొటోగ్రఫీ బావుంది. కులూమనాలి అందాలను బాగా చూపించారు. పూరి జగన్నాధ్ సంబాషణలు వాడిగా బాగున్నాయి. మాస్ పదాలను కావలసిన చోట్ల వాడటంలో జగన్నాధుకు మంచి అనుభవం ఉంది.
తిమ్మరాజుపాలెం (పర్చూరు మండలం)
తిమ్మరాజుపాలెం, ప్రకాశం జిల్లా, పర్చూరు మండలానికి చెందిన గ్రామము.. పిన్ కోడ్: 523171. ఎస్.టి.డి కోడ్:08594.
ఈ గ్రామంలో 75% ప్రజలు విద్యావంతులు. ఐదవ తరగతి వరకు చదువుకొనుటకు ఈ గ్రామంలో వసతులు ఉన్నాయి. పై తరగతుల కొరకు చుట్టుపక్కల గ్రామాలైన అన్నంభొట్లవారిపాలెం, పర్ఛూరు మరియు చిలకలూరిపేట లకు వెళ్లి వచ్చెదరు. ఈ గ్రామ యువకులు వివిధరంగాలలో ఉద్యోగాలు చేస్తూ హైదరాబాదు, బెంగళూరు మొదలగు పట్టణాలలోనే కాక లండను, అమెరికా వంటి దేశాలలో స్థిరపడి యున్నారు.
ఈ గ్రామంలో 90% ప్రజలు వ్యవసాయం పై ఆధారపడియున్నారు. వ్యవసాయానికి అనువైన నల్ల రేగడి నేలలు విస్తరించియున్నాయి. వ్యవసాయానికి అవసరమైన నీటి వనరులు లేనప్పటికి పూర్త్తిగా వర్షాధారమైన పొగాకు, ప్రత్తి, జొన్న, శనగ, మినుము మొదలగు పంటలు పండిస్తారు.
ఈ గ్రామము చిలకలూరిపేట-చీరాల రోడ్ మార్గములో ఉంది. ప్రతి 15 నిమిషములకు
చిలకలూరిపేట, చీరాల, నరసరావుపేట నుంచి ఆ.ప్ర.రా.రో.ర.స బస్ లు ఉన్నాయి. పర్చూరు, చిలకలూరిపేట నుంచి ఆటో సౌకర్యం ఉంది. దగ్గరలో వున్న రైలు స్టేషనులు చీరాల (20 కి.మీ) నరసరావుపేట (30 కి.మీ).సమీప గ్రామాలైన శ్యామలవారి పాలెం,గోరంట్లవారి పాలెం మరియు చేన్నుంభోట్లవారి పాలెం ప్రజలు రవాణా సౌకర్యం కోసం ఈ గ్రామానికి వస్తారు.
ప్రస్తుత సర్పంచ్,ఉప సర్పంచ్
గత సర్పంచులు (సర్పంచ్,ఉప సర్పంచ్)
మల్లేశ్వరి కుక్కపల్లి, భూలక్ష్మి (2013 నుండి)
నాగేశ్వరరావు కుక్కపల్లి, చిన్నం నాగేశ్వరరావు (2005-2010)
నాగేశ్వరరావు కుక్కపల్లి, బాలినేని పోతురాజు (2000-2005)
నిడమానూరి సుభానిబి, బాచిన చింపిరయ్య (1995-2000)
గోరంట్ల హరిబాబు, బాలినేని హనుమంతరావు (1990-1995)
నర్రా సుబ్బారావు, బాలినేని హనుమంతరావు (1985-1990)
సహకార బ్యాంకు అభ్యర్థులు:
నర్రా రామయ్య (అధ్యక్షులు)
కుక్కపల్లి బుచ్చిబాబు
కుక్కపల్లి నాగేశ్వరరావు
తెమిడిదపాటి లింగారావు
గ్రామములోని వివిధ ప్రాంతాలను గ్రామవాసుల పిలుపులలో ఈ విదంగా పలుకుతారు -
మెయిను బజారు, తూర్పు బజారు, మధ్య బజారు, దక్షిణ బజారు, చెరువు కట్ట, చెరువు మాన్యం, రింగు రోడ్దు, రాముల వారి సెంటరు.
సంక్రాంతి, దీపావళి, వినాయక చవతి, ఉగాది, శ్రీరామనవమి, హనుమాన్ జయంతి ముఖ్యంగా జరుపుకునే పండుగలు. ప్రతి సంవత్సరం వూరి నడిబొడ్డున వున్న రామాలయంలో "హరే రామ" మంత్ర సప్తాహం జరుగును. రైతులు ప్రతి వేసవిలో వ్యవసాయం ప్రారంభించే ముందు పోలేరమ్మ తల్లి పూజలు చేసెదరు, కొలుపులు కూడా జరిపించెదరు. శ్రీ సత్యన్నారాయణ స్వామి దేవాలయం ఈ వూరి ప్రత్యేకత. సంక్రాంతి పండుగ నాడు జరుపుకునే తెప్పోత్సవం కన్నుల పండుగగా వుంటుంది. కృష్ణాష్టమి రోజున వుట్టి కొట్టే పోటీలు జరుపుకుంటారు.
ఈ గ్రామాన్ని ప్రముఖ వ్యవసాయ శాస్త్రవేత్త శ్రీ స్వామినాథన్, ఆకర్షణీయ గ్రామం (smart villege) గా తీర్చిదిద్దడానికి దత్తత తీసుకున్నారు. [2]
దక్షణాన కారంచేడు మండలం, పశ్చిమాన యద్దనపూడి మండలం, ఉత్తరాన పెదనందిపాడు మండలం, తూర్పున కాకుమాను మండలం.తిమ్మరాజుపాలెంలో కుటుంబ రాజకీయలు ఎక్కువ,అవి మరాలి.
[2] ఈనాడు ప్రకాశం; 2015,మార్చి-5; 9వపేజీ.
నకిరేకల్
నకిరేకల్,తెలంగాణ రాష్ట్రం, నల్గొండ జిల్లా, నకిరేకల్ మండలానికి చెందిన ఒక పట్టణం.
ఇది తొమ్మిదో నంబరు జాతీయ రహదారి మీద హైదరాబాద్ నుండి 110 కి.మీ.ల దూరంలో, నల్గొండ నుండి 20 కి. మీ.ల దూరంలో ఉంది.
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 60,758 - పురుషులు 30,326 - స్త్రీలు 30,432
సూర్యాపేట, నార్కెట్‌పల్లి, నల్గొండ, మిరియాలగూడ
నియోలితిక్ కాలానికి చెందిన వడిసెల రాళ్ళు, ఇతర వస్తువులు "చోట యెలుపు" అనే చోట బయటపడినాయి. మెగాలితిక్ కాలానికి చెందిన సమాధి స్థలాలు, ఇతర వస్తువులు తిప్పర్తి, నకిరేకల్, నల్గొండల వద్ద బయటపడినాయి.వసంతరాయని క్రీడాభిరామము అనే గ్రంథంలో రచయిత ఈ వూరిని "నాగరికల్లు" అని ప్రస్తావించాడు.
ఈ పట్టణంలో ఎ.పి.ఎస్.ఆర్.టి.సి. బస్ స్టేషను ఉంది. జాతీయరహదారి కనుక ఇతర ప్రాంతాలకు బస్సు ప్రయాణమే ముఖ్యసాధనం. వూరి లోపల ప్రయాణాలకు మోటారు సైకిళ్ళు, ఆటోలు వాడుతుంటారు. సైకిళ్ళ వినియోగం తగ్గుముఖం పట్టింది.
చుట్టు ప్రక్కల గ్రామాలకు ఇది విద్యా కేంద్రం.వినియోగదారులకు అవసరమైన వ్యవసాయ సామగ్రి, పంపుసెట్లు, నిత్యావసర సరుకులు వంటివాటికి ఇది వ్యాపార కేంద్రం.
చాలా కాలంగా ఈ ప్రాంతంలో కమ్యూనిస్టు పార్టీలకు మంచి బలం ఉంది. భారతీయ కమ్యూనిస్టు పార్టీ అభ్యర్థులు ఇక్కడ అనేకమార్లు విజయం సాధించారు. తెలంగాణా సాయుధ పోరాటం సమయంలో ఉద్యమాలలో పాల్గొన్న నంద్యాల శ్రీనివాసరెడ్డి వంటి నాయకుల కారణంగా ఇక్కడ కమ్యూనిస్టు పార్టీకి బలమైన పునాదులు ఉన్నాయి. సుమారు 30 సంవత్సరాల కాలం కమ్యూనిస్టి పార్టీ తరపున నర్రా రాఘవరెడ్డి శాసనసభ ప్రతినిధిగా ఎన్నికయ్యాడు. 1972లో భారత జాతీయ కాంగ్రెస్కు చెందిన మూసపాటి కమలమ్మ, 2009లో టి. లింగయ్య ఎన్నికయ్యారు. 2009 ఎన్నికలనాటికి ఈ నియోజకవర్గంలో వోట్ల సంఖ్య 2,21,453. ప్రస్తుతం ఇది ఎస్.సి.లకు రిజర్వు చేయబడిన నియోజకవర్గంగా ఉంది.
నకిరేకల్లులో అనేక పాఠశాలలు, కాలేజీలు ఉన్నాయి. వాసవి, ఎ.వి.ఎమ్., అరుణోదయ, మల్లికార్జున వంటి పేరు పొందిన విద్యాసంస్థలు. ఇంగ్లీషు మీడియం స్కూళ్ళలో సెయింట్ యాన్స్ స్కూలు ప్రసిద్ధం. ఇటీవల కాకతీయ విశ్వవిద్యాలయం అధ్వర్యంలో ఎ.వి.ఎమ్. కాలేజి దూరవిద్యాసదుపాయాలను నెలకొలిపింది.
ఘంటసాల (అయోమయ నివృత్తి)
ఘంటసాల అన్న పేరు ఈ క్రింది వాటిని సూచిస్తుంది:
సాలెపురుగు
మాంసభక్షణ అనివార్యమైన జంతువులలో సాలెపురుగు (ఆంగ్లం Spider) ఒకటి. చిన్నచిన్నపురుగులు కీటకాలు దీనికి ఆహారం. ఆహారం కోసం ఇది చక్కగా వల అల్లి దీనిలో చిక్కిన పురుగులను తిని జీవిస్తుంది. దీని శరీరం రెండు భాగాలుగా విభజింపబడి ఉంటుంది. తలభాగం ఛాతీ భాగంతో కలసి ఉంటుంది. సాలెపురుగుకు ఎనిమిది (8) కాళ్ళు ఉంటాయి. శరీరపు వెనక భాగం కింది వైపు పట్టుదారం తయారు చేసే గ్రంధులు ఉంటాయి. గ్రంథుల నుండి స్రవించే చిక్కటి ద్రవపదార్ధం గాలికి చల్లబడి దారంగా మారుతుంది. ఈ పద్ధతిలో మనం సోన్ పాపిడి తయారు చేస్తాము. సాలెపురుగు కాటులో స్వల్పమైన విషం ఉంటుంది. కానీ దాని గాఢత తక్కువ కనుక చాలా హానికరం కాదు. విషం ఆహారపు కీటకాన్ని నిర్వీర్యం చేయడానికి పనికి వస్తుంది. సాలెపురుగు ఆహారాన్ని నిర్వీర్యంచేసి నిదానంగా తింటుంది. సాలెపురుగుకి నమిలే అవయవాలు ఉండవు. నోటిలో స్రవించే విషం ఆహారన్ని జీర్ణం చేసుకోవడానికి ఉపయోగపడుతుంది. పాములుకు కూడా విషం ఈ విధంగా ఉపయోగపడుతుంది.
సువర్ణముఖీ నదీ తీరమున ప్రసిద్ధిచెందిన శ్రీకాళహస్తిని 'దక్షిణ కాశీ ' అని అంటారు.
ఇక్కడి శివున్ని శ్రీకాళహస్తీశ్వరుడిగా కొలుస్తారు. అమ్మవారు జ్ఞానప్రసూనాంబ, అంబాత్రయములలో ఒకరు. శివలింగము ఇక్కడ వర్తులాకారము వలె గాక చతురస్రముగ వుంటుంది. స్థల పురాణాల ప్రకారం ఇది బ్రహ్మకు జ్ఞానమును ప్రసాదించిన ప్రదేశం. వశిష్ఠుడు, సాలెపురుగు, పాము, ఏనుగు, బోయడు అయిన తిన్నడు (కన్నప్ప), వేశ్య కన్యలు, యాదవ రాజు, శ్రీ కాళహస్తీశ్వర మాహాత్మం వ్రాసిన దూర్జటి) వంటి వారి కథలు ఈ క్షేత్ర మహాత్మ్యంతో పెనవేసుకొని ఉన్నాయి.
ఒకే పేరు గల పాత్రతో ఊహాజనితమైన కామిక్స్ ఆధారంగా నిర్మించిన సూపర్ హీరో చిత్రాలే స్పైడర్ మాన్ సినిమాలుగా తీయబడ్డాయి. ఈ చలన చిత్రాన్ని నిర్మించే హక్కులు మొదట 1985 లో కొనుగోలు చేయబడి, అనేక నిర్మాణ సంస్థలు మరియు స్టూడియోల చుట్టూ తిరిగి చివరికి సోనీ పిక్చర్స్ ఎంటర్టైన్మెంట్ వాటిని స్వాధీనం చేసుకునే ముందు ఒకసారి జేమ్స్ కామెరాన్ చే దర్శకత్వం కూడా వహించబడింది.
హాస్య పుస్తకాల అభిమాని అయిన సాంరైమిను మొదటి మూడు సినిమాలకు దర్శకత్వం వహించేందుకు సోనీ నియమించుకుంది. ఈ సినిమాల ద్వారా పీటర్ పార్కర్ టోబే మాగుఇర్ తాను ఉన్నత పాఠశాలలో అభిమానించిన మేరీ జాన్ వాట్సన్ కిర్స్టన్ దాంట్ తో సంబంధాలను పెంచుకున్నారు.
మొదటి మూడు సినిమాలు మొత్తం 597 మిలియన్ అమెరికన్ డాలర్ల ఖర్చుతో నిర్మించబడి ప్రపంచవ్యాప్తంగా దాదాపుగా 2.5 బిలియన్ డాలర్లను వసూలు చేయడం జరిగింది. ప్రతి సినిమా ఎన్నో బాక్స్ ఆఫీసు రికార్డు లను కొల్లగొట్టటమే కాక ఈ మూడు సినిమాలు కూడా దేశీయ సినిమాలలో అత్యధిక వసూళ్ళు సాధించిన 20 సినిమాలలోను, ప్రపంచవ్యాప్తంగా అత్యధిక వసూళ్ళు సాధించిన 25 సినిమాల జాబితాలోనూ చోటు సంపాదించాయి.
దొరువు
దొరువు అంటే చిన్న నీటి వనరు. ఎక్కువగా పొలాల మధ్య మంచి నీటి కోసం జల పడేవరకు భూమిని తవ్వి వదిలి వేస్తారు. ఇవి ఎక్కువ లోతు ఉండవు. వీటికి బావిలా చుట్టూ కట్టుబడి ఉండదు, ఎక్కువ లోతూ ఉండదు. వెడల్పుగా చక్కగా దిగేలా ఏటవాలుగా చిన్న చిన్న మెట్లు నిర్మిస్తారు. మెట్ల ద్వారా దిగి నీరు తెచ్చుకుంటారు. వీటిలో నీరు ఎక్కువగా దాహం తీర్చుకోవడానికి ఉపయోగిస్తారు. దీనిని దిగుడుబావి అని కూడ అంటారు.
అబ్బిరాజుపాలెం
అబ్బిరాజుపాలెం, పశ్చిమ గోదావరి జిల్లా, యలమంచిలి మండలానికి చెందిన గ్రామము. 
గోదావరి తీర ప్రాంతమైన ఒక మంచి ఆరోగ్యకరమైన పల్లెటూరు. జనాభా సుమారు 10,000 వరకూ ఉంటారు. ప్రజల ప్రధానమైన జీవనాధారం వరి పంట. చెరకు కూడా విస్తారంగా పండిస్తారు.
ఊరిలో గల ముఖ్యమైన దేవాలయాలు- వెంకటేశ్వర దేవాలయం మరియూ శివాలయం. మరియూ దుర్గాలయం. ఈమధ్య శివాలయం అభివృద్ధి పరచబడింది. మరియూ శివాలయం ప్రక్కన గల ఖాళీ ప్రదేశంలో 25 అడుగుల సుందర ఆంజనేయ స్వామి వారి విగ్రహం గలదు. గోదావరి తీరమును ఆనుకొని నిర్మించుటచే ఇక్కడి వెంకటేశ్వరాలయమునకు సుదూరప్రాంతాల నుండి భక్తులు వస్తుంటారు.ఇక్కడ 99 అడుగుల అభయఆంజనేయ స్వామి వారి విగ్రహం గలదు .ఈ దేవాలయమును దక్షణ తిరుమల అని పిలుస్తుంటారు.
ఈ వూరిలోని వెంకటేశ్వరస్వామి ఆలయంలో జూన్ 3, 2013 న హనుమత్ జయంతినాడు 99 అడుగుల ఎత్తయిన ఆంజనేయ విగ్రహ ప్రతిష్ఠ జరిగింది. ఇది రాష్ట్రంలో రెండవ అతి పెద్ద ఆంజనేయ విగ్రహం. [1]
అదే దేవాలయమునకు కొద్ది దూరములో తాటి పాక, పొదలాడ (రాజోలు). వెళ్ళేందుకు రేవు ఉంది.ఇక్కడి నుండి పడవల ద్వారా ప్రతి రోజూ చలామంది తాటిపాకకు మరియు పొదలాడ.ప్రయాణిస్తూ ఉంటారు. ఇక్కడ తరచు వరదలు మమూలుగా వస్తూ ఉంటాయి. దానివలన గ్రామాభివృద్ది చాలా తక్కువ. ఎందరో రాకపోకలు సాగించే రేవులో సైతం సరి అయిన సౌకర్యాలు లేవు.
వాయు పురాణము
వాయు పురాణము, శైవ పురాణము, dedicated to వాయువు (the wind), ఇందులో 24,000 శ్లోకములు ఉన్నాయి. ఈ పురాణము నాలుగు (పాదములుగ విభజించబడింది.బాణభట్టు తన రచనలైన కాదంబరి, హర్షచరిత్ర ఈ వాయు పురాణాన్ని గురించి ప్రస్తావించాడు. హర్ష చరిత్రలో ఈ గ్రంథం తన స్వగ్రామంలో తనకు చదివి వినిపించినట్లు చెప్పాడు..
పర్షియన్ యాత్రికుడు అలె బెరూని కూడా తన రచనలో అష్టాదశ పురాణాల గురించి ప్రస్తావించాడు. అందులో వాయుపురాణం క్రీ.శ 600 కు పూర్వనుంచే అత్యంత పవిత్రమైన గ్రంథంగా లెక్కించబడేదని తెలియజేశాడు..
ఈ పురాణంలో విశ్వం సృష్టి, పునఃసృష్టి, కాలాన్ని లెక్కించడం, అగ్ని, వరుణాది దేవతల మూలాల్ని, అత్రి, భృగు, అంగీరసాది ఋషుల వంశ మూలాలు, వారి వారసులు, దైత్యులు, రాక్షసులు, గంధర్వులు, పితృదేవతలు మొదలగు వారి మూలాలు, పశుపక్ష్యాదుల, పలు రాజ వంశీకుల వంశ వృ‍క్షాలు మొదలైన వాటిని గురించి వివరించబడి ఉంది.
ఎండపల్లి (కృత్తివెన్ను మండలం)
ఎండపల్లి, కృష్ణా జిల్లా, కృత్తివెన్ను మండలానికి చెందిన గ్రామము
సముద్రమట్టానికి 5 మీ.ఎత్తు
మొగల్తూర్, భీమవరం, పెడన, నర్సాపూర్
కృత్తివెన్ను, కలిదిండి, పెడన, ముదినేపల్లి
సింగరాయపాలెం, అల్లూరునుండి రోడ్డురవాణా సౌకర్యం కలదు. రైల్వేవెస్టేషన్; విజయవాడ 79 కి.మీ
మండల పరిషత్ పాఠశాల, ఎండపల్లి
2013,జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ పుప్పాల నరసింహారావు సర్పంచిగా ఎన్నికైనారు. [2]
వరి, అపర్రాలు, కూరగాయలు
వ్యవసాయం
2001 వ.సంవత్సరం జనాభా లెక్కల ప్రకారం గ్రామ జనాభా 1241. ఇందులో పురుషుల సంఖ్య 620, స్త్రీల సంఖ్య 621, గ్రామంలో నివాసగృహాలు 308 ఉన్నాయి.
[2] ఈనాడు కృష్ణా; 2016,మే-7; 5వపేజీ.
దేవరపల్లి
దేవరపల్లి, దేవరాపల్లి, దేవరాంపల్లి, దేవరపల్లె - ఇంకా వీటికి దగ్గరగా ఉండే గ్రామాల పేర్లకోసం ఈ అయోమయ నివృత్తి పేజీ ఉద్దేశింపబడింది. ఇక్కడినుండి సంబంధిత గ్రామాలకు లింకులు ఇవ్వబడ్డాయి.
చింతలపాడు (గుమ్మలక్ష్మీపురం మండలం)
చింతలపాడు, విజయనగరం జిల్లా, గుమ్మలక్ష్మీపురం మండలానికి చెందిన గ్రామము.
బ్రూస్ టేపర్
డా. బ్రూస్ ఎలియట్ టేపర్ యూనివర్శిటీ ఆఫ్ విస్కాన్సిన్, మాడిసన్ నుండి 1966 లో సామాజిక శాస్త్ర్రము (Anthropology) లో B.A, 1968 లో భారతీయ జ్ఞానం (Indian Studies) లో M.A. పూర్తి చేసిరి. ఆయన 1976 లో school of Oriental and African Studies, లండన్ విశ్వవిద్యాలయము నుండి 1976 లో Ph.D. in social anthropology పూర్తి చేసిరి.
ఆయన 1966-67 లో (యూనివర్శిటీ ఆఫ్ విస్కాన్సిన్ College year in India Programme 1966-67) ద్వారా మొదటి సారి భారత దేశానికి వచ్చి ఉస్మానియా యూనివర్సిటీలో పరిశోధనలు కావించిరి.ఆ తరువాత ఆయనకి ఆంధ్ర ప్రదేశ్లో పరిశోధనలు(doctoral research) గావించడానికి Fulbright-Hays Grant లభించింది. 1970-72 లో ఆరిపాకలో నివాసము ఊండి ఆంధ్రా విశ్వవిద్యాలయము, విశాఖపట్నంలో సామజిక జీవనాన్ని పరిశీలించి "(తెలుగు సమాజము(గ్రామము) లో పొటీ మరియు సాంప్రదాయ బహుమానము(ట్రిబ్యూట్))"ను రచించిరి.
ఆ తరువాత ఆయన University of Adelaide, దక్షిణ ఆస్ట్రేలియాలో Social Anthropology ఆచార్యునిగా పనిచేసారు. ఆ తరువాత అమెరికాకి తిరిగి వచ్చి Southern Asian Institute, Columbia University లో seminar associate గా పనిచేసారు. ఆ తరువాత స్మిత్‌సోనియన్ ఇన్స్టిట్యూషన్ మరియు లైబ్రరీ ఆఫ్ కాంగ్రెస్లో సంపాదకుని బాధ్యతలు నిర్వహించారు.
డా. టేపర్ ఆంధ్రప్రదేశ్ సమాజములోని అనేక విషయాల గురించి వ్యాసము లను ప్రచురించారు. ఆయన తోలు బొమ్మలు గురించి కుడా పరిశోధనలు చేసి వ్యాసములను ప్రచురించారు.
కాపీరైటు దొరికిన వ్యాసము లను వికిపీడియాకు చేర్చడము జరుగుతుంది.
తెలుగు సమాజము(గ్రామము) లో పొటీ మరియు సాంప్రదాయ బహుమానము(ట్రిబ్యూట్)
డాక్టర్ బ్రూస్ టేపర్ తన సమాజ పరిశోధనలను Rivalry and Tribute: Society and Ritual in a Telugu Village in South India(English) లో వివరించారు. ఈ గ్రంథము 1970 లో గ్రామ సమాజనికి దర్పణము.
ఈ గ్రంథములో ఆరిపాకలో సమాజనికి సంస్కృతికి మధ్య ఉన్న సంబంధము వివరించబడింది. మనుష్యల మధ్య వారి పరివారముల మధ్య ఉన్న పోటీ పధ్హతుల ను, వారి జీవితములలో హిందూమతము గొప్ప తనాన్ని గుర్తించడము జరిగింది. ముఖ్యముగా విశాఖపట్నంలో చెరకు పండించే గవర రైతుల జీవనములో ధనము, ఆధికారములో కలిగిన చారిత్రిక మరియు సమకాలీన(1970) మార్పులు వివరించబడినవి.
ఈ గ్రంథములో భూస్వామ్యము, వడ్డీ వ్యాపరము, ఆస్తి పాస్తులు, విడాకులు, తగువులు తీర్చడము, నాయకత్వము మరియు కులముల మధ్య వ్యాపార సంబంధముల గురించి ఉదాహరణలతో సహా వివరణలు ఇవ్వబడ్డవి. ఆన్నదమ్ముల మధ్య విభేదాలు, భార్య భర్తల మధ్య ఘర్షణలు, కులముల మధ్య ఆంతరములు,గ్రామ అభివృద్ధిలో పోటీలు వివరించబడినవి. పండుగ ల సంప్రదాయములు, వాటిలో వచ్చే తగువులు గ్రంథస్తము చేయబడ్డవి. సమాజములో ఉన్న వ్యవస్థ-క్రమము (వయస్సు, లింగ భేదములు మరియు కుల భేదములు) మరియు పరస్పర బాధ్యతలు (కులముల మధ్య, పరివారముల మధ్య) గుర్తించబడ్దవి.
ఈ గ్రంథములో నమ్మకములు, దేవతల పట్ల విశ్వాసములు, శక్తి (మహిళా)దేవతలు, జ్యోతిష్యము, దిష్టి మొదలైన పద్ధతుల గొప్పదనాన్ని సామజిక దృక్పధములో వివరించబడ్డవి. (దేవుని) పూజ యొక్క గొప్పదనము సమాజ నిర్మాణికి, ఆరోగ్యానికి, అభివృద్ధికి ఉపయోగ పడే విధానము ఈ గంధ మంతయూ కనపడుతున్నది.
సంవత్సాంతము జరిగే పండుగలు (ఋతువుల పండుగ లు, వ్యవసాయ పండుగ లు), పోటీ దారి సమాజము పై వాటి మంచి ప్రభావము వివరించ బడినవి
GNU Free Documentation License
GNU Free Documentation License (GNU FDL లేదా GFDL) అనేది, GNU ప్రాజెక్టు కోసం Free Software Foundation (FSF) రూపొందించిన కాపీలెఫ్టు లైసెన్సు. దీని ద్వారా కాపీ చేసుకునేందుకు, తిరిగి పంపిణీ చేసుకునేందుకు, మార్పుచేర్పులు చేసుకునేందుకు పాఠకులకు హక్కు లభిస్తుంది. వాటిని ఉపయోగించి తయారు చేసిన కొత్త ఉత్పత్తులను తిరిగి అదే లైసెన్సుకు అనుగుణంగా విడుదల చేసందుకు నిబంధన కూడా ఉంది. కాపీలను లాభాలకు అమ్ముకోవచ్చు కూడా. కాకపోతే 100 కంటే ఎక్కువ కాపీలు అమ్మితే అసలు కాపీ లేదా దాని సోర్సు కోడును కూడా కొనేవారికి అందుబాటులో ఉంచాలి.
గణిజెర్ల
గణిజెర్ల, పశ్చిమ గోదావరి జిల్లా, చింతలపూడి మండలానికి చెందిన గ్రామము. 
2001 వ.సంవత్సరం జనాభా లెక్కల ప్రకారం గ్రామ జనాభా 1882. ఇందులో పురుషుల సంఖ్య 954, మహిళల సంఖ్య 928, గ్రామంలో నివాసగృహాలు 432 ఉన్నాయి.
కాట్రావులపల్లి
కాట్రావులపల్లి , తూర్పు గోదావరి జిల్లా, జగ్గంపేట మండలానికి చెందిన గ్రామము..
ఆంధ్ర రచయిత అయిన అల్లమరాజు సుబ్రహ్మణ్యకవి గారు 1831 - 1892 కాట్రావులపల్లి నూతులపై నొక పద్యము చెప్పెను.
దేవాసురు లబ్ధిదరువ
నావిర్భూతమయి హాలహల మపుడు మహా
దేవునకున్ భీతిలి కా
ట్రావులపలి నూతులందు డాగెంజుండీ.
2001 వ.సంవత్సరం జనాభా లెక్కల ప్రకారం గ్రామ జనాభా 10,731. ఇందులో పురుషుల సంఖ్య 5,447, మహిళల సంఖ్య 5,284, గ్రామంలో నివాసగృహాలు 2,779 ఉన్నాయి.
విప్పర్ల (రొంపిచర్ల)
విప్పర్ల, గుంటూరు జిల్లా, రొంపిచర్ల మండలానికి చెందిన గ్రామము.
ఇదే పేరుతో మరి కొన్ని గ్రామాలున్నాయి. వాటి లింకులకొరకు అయోమయ నివృత్తి పేజీ విప్పర్ల చూడండి.
రొంపిచర్ల (అయోమయ నివృత్తి)
రొంపిచర్ల పేరుతో ఈ ప్రాంతాలున్నాయి:
శ్రీరంగరాజపురం (పార్వతీపురం మండలం)
శ్రీరంగరాజపురం, విజయనగరం జిల్లా, పార్వతీపురం మండలానికి చెందిన గ్రామము.
ఇదే పేరు గల ఇతర గ్రామాలకోసం ఈ లింకులు చూడండి.
శ్రీరంగరాజపురం (బలిజిపేట మండలం)
శ్రీరంగరాజపురం, విజయనగరం జిల్లా, బలిజిపేట మండలానికి చెందిన గ్రామము. జనాభా (2001)
- మొత్తం 253
- పురుషుల సంఖ్య 124
-స్త్రీల సంఖ్య 129
- గృహాల సంఖ్య 52
ఛెదిమల
ఛెదిమల , శ్రీ పొట్టి శ్రీరాములు నెల్లూరు జిల్లా, చిల్లకూరు మండలానికి చెందిన గ్రామము.
మన్నయ్యపేట
మన్నయ్యపేట, శ్రీకాకుళం జిల్లా, శ్రీకాకుళం మండలానికి చెందిన గ్రామము. ఈ గ్రామము ఆమదాలవలస పంచాయతి పరిధిలోకి వస్తుంది. ఈ గ్రామము, ఆముదాలవలస పట్టణమునకు 2 కిలోమీటర్ల దూరములో ఉంది. ఈ గ్రామ ప్రజలు చాలా వరకు వ్యవసాయము మీద అధారపడి జీవించుచున్నారు. వ్యవసాయము చాలా వరకు వర్షాధారము. ముఖ్యమైన పంటలు వరి, చెరకు మరియు అపరాలు.